દિલ્હીના બુરાડીમાં એક જ પરિવારના ૧૧ વ્યક્તિના મોત બાદ પોલીસને મળેલી એક ડાયરી થકી સનસનીખેજ ખુલાસા થવા માંડ્યા છે. પોલીસે જણાવ્યું કે, ‘‘ઘરમાં મળેલી ડાયરીથી જાણવા મળ્યું કે, આ ઘટનાની ‘સ્ટોરી’ લખનાર લલિત ભાટિયા પોતાના ‘મૃત પિતા’ સાથે વાત કરતો હતો.’’ એટલું જ નહીં આ પરિવારના ઘરની બહારની બાજુએ તેમણે એક સીસીટીવી કેમેરા પણ લગાવી રાખ્યો છે. આ કેમેરાના ફૂટેજ પોલીસે કબજે કર્યા છે અને તેનો અભ્યાસ કર્યા બાદ એટલું તો સ્પષ્ટ થઈ શક્યું છે કે ઘરમાં કોઈ બળજબરી કરીને ઘૂસ્યું નથી. એટલું જ નહીં ટેબલ સહિતનો સામાન ઘરમાં સભ્યો જ લઈને આવે છે કે જે આત્મહત્યામાં વપરાયો હતો.